Tester ut ny Mercedes-modell
Bilen deler plattform med C-Klasse sedan og stasjonsvogn, hvilket innebærer at den får bakhjulsdrift. Mercedes har bekreftet at modellen kommer på markedet sent i 2015 som en 2016-modell, og noen måneder senere vil vi også få servert en C-Klasse Cabriolet. Se flere bilder på BilNorge.noSelv basert på disse bildene av en godt kamuflert bil, kan vi se at den blir mer dynamisk enn sin forgjenger. Det innebærer større sporvidde og mindre bakkeklaring. Den har også hentet designtrekk fra storebror S-Klasse Coupé. De utvendige speilhusene er montert på dørene i stedet for på A-stolpen, slik de er på sedanen. Motorutvalget vil tilsvare det som tilbys i C-Klasse sedan, muligens med unntak av de minste motorene. Toppmodellen vil komme fra AMG og få en twin turbo V8.
Her er de første bildene av en ny Mercedes C-Klasse Coupé.